**Szemétszállítási költségtérítés**

**Ügyleírás:**

1. Szociális rászorultság alapján egy évre megállapított szemétszállítási költségtérítés:

Szemétszállítási költségtérítés állapítható meg:

1. amennyiben a háztartás minden tagja nyugdíjas vagy nyugdíjszerű ellátásban részesül, és közülük legalább egy fő a 70. életévét betöltötte, továbbá a háztartás havi egy főre eső jövedelme nem haladja meg a szociális vetítési alap összegének 300 %-át (85.500 Ft-ot), egyedül élő esetén a szociális vetítési alap összegének
350 %-át (99.750 Ft-ot), vagy
2. amennyiben a háztartás egy főre jutó havi jövedelme nem haladja meg a szociális vetítési alap összegének 250 %-át (71.250 Ft-ot), egyedülálló esetén a szociális vetítési alap összegének 300 %-át (85.500 Ft-ot),

és a háztartás egyik tagjának sincs vagyona.

*(Háztartás: az egy lakásban életvitelszerűen együtt élő, ott bejelentett lakóhellyel vagy tartózkodási hellyel rendelkező személyek közössége.*

*Vagyon: az a hasznosítható ingatlan, jármű, vagyoni értékű jog, továbbá pénzforgalmi szolgáltatónál kezelt - jövedelemként figyelembe nem vett - összeg, amelynek*

* 1. *külön-külön számított forgalmi értéke, illetve összege a szociális vetítési alap* *összegének a harmincszorosát (855.000 Ft-ot), vagy*
	2. *együttes forgalmi értéke a szociális vetítési alap* *összegének a nyolcvanszorosát (2.280.000 Ft-ot)*

*meghaladja, azzal, hogy a szociális rászorultságtól függő pénzbeli és természetbeni ellátások jogosultsági feltételeinek vizsgálatánál nem minősül vagyonnak az az ingatlan, amelyben az érintett személy életvitelszerűen lakik, az a vagyoni értékű jog, amely az általa lakott ingatlanon áll fenn, továbbá a mozgáskorlátozottságra tekintettel fenntartott gépjármű.)*

1. Egy negyedévre megállapított szemétszállítási költségtérítés:

Naptári évenként egy negyedévre szemétszállítási költségtérítést kell biztosítani - jövedelemre való tekintet nélkül - annak a háztartásnak, ahol a háztartás minden tagja nyugdíjas vagy nyugdíjszerű ellátásban részesül, és közülük legalább egy fő a 70. életévét betöltötte.

1. Két negyedévre megállapított szemétszállítási költségtérítés:

Naptári évenként két negyedévre szemétszállítási költségtérítést kell biztosítani - jövedelemre való tekintet nélkül - annak, aki egyedül él és a 70. életévét betöltötte.

A szemétszállítási költségtérítésre egy háztartás csak egy ingatlan tekintetében jogosult.

A szemétszállítási költségtérítést a hivatal a szolgáltató számlájára közvetlenül utalja.

**Hatáskörrel és illetékességgel rendelkező szerv:**

Paks Város Jegyzője

**A kérelem benyújtásának módja:**

személyesen vagy írásban

**Benyújtás céljára szolgáló nyomtatvány:** „Kérelem szemétszállítási költségtérítés megállapításához” elnevezésű nyomtatvány.

**A kérelemhez csatolandó mellékletek:**

1. a „Jövedelem és vagyonnyilatkozat” elnevezésű nyomtatvány (kizárólag szociális rászorultság szerinti igénylés esetén)
2. a hulladékszállítási díj befizetését tanúsító utolsó negyedéves csekk (készpénzátutalási megbízás) másolata, vagy a szolgáltató igazolása (mindkét igénylési forma esetén)

**Eljárás illeték:**

Az eljárás költség- és illetékmentes.

**Ügyintézés határideje:**

Az ügyintézési határidő sommás eljárásban 8 nap, teljes eljárásban 60 nap.

Sommás eljárásnak csak akkor van helye, ha a hiánytalanul előterjesztett kérelem és mellékletei, valamint a hatóság rendelkezésére álló adatok alapján a tényállás tisztázott, tehát a döntés meghozatalához szükséges minden információ rendelkezésre áll és az ügyben nincs ellenérdekű ügyfél.

**Jogszabályi háttér:**

Paks Város Önkormányzata Képviselő-testületének a szociális és gyermekjóléti ellátásokról és a szociális és gyermekjóléti igazgatásról szóló 3/2015. (II. 13.) önkormányzati rendelete

A szociális igazgatásról és szociális ellátásokról szóló 1993. évi III. törvény

A pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet

Az általános közigazgatási rendtartásról szóló 2016. évi CL. törvény

**Ügyintézés helye, elérhetőség:**

Polgármesteri Hivatal Ügyfélszolgálati Iroda

Szociális Csoport

Telefon: 75/830-622, 75/830-623

**Ügyfélfogadás:**

Hétfőtől-Csütörtökig: 08.00 – 12.00 12.30-15.30

Péntek: 08.00-12.00